
                           Nr.23/221/2006
AVIZ

asupra proiectului de Lege pentru ratificarea Acordului privind finanţarea comună a Secretariatului Permanent al Comisiei Interguvernamentale TRACECA (SP CIG TRACECA) între Guvernele Părţilor la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 21 aprilie 2005



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 719 din 4 octombrie 2006, pentru aviz la Comisia pentru buget, finanţe şi bănci, cu proiectul de Lege pentru ratificarea Acordului privind finanţarea comună a Secretariatului Permanent al Comisiei Interguvernamentale TRACECA (SP CIG TRACECA) între Guvernele Părţilor la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 21 aprilie 2005.



Proiectul de lege pentru ratificarea Acordului privind finanţarea comună a Secretariatului Permanent al Comisiei Interguvernamentale TRACECA, semnat la Conferinţa Anuală Interguvernamentală a comisiei din 21 – 22 aprilie 2005, a fost adoptat de ţările participante la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, ca urmare a retragerii finanţării activităţii secretariatului de către Uniunea Europeană.



Proiectul de lege a fost avizat favorabil de Consiliul Legislativ, cu nr.1302 din 22 septembrie 2006.



Proiectul de lege a fost examinat în şedinţa comisiei din data de 10 octombrie 2006.



La dezbateri au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma prezentată de iniţiator.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.

                             PREŞEDINTE,                                             SECRETAR,
                               Iulian Iancu                                            Constantin Petrea
Expert,

